Анатолий Васильев (1957)

Васильев Анатолий ― Татарстан Республикасының Атказанган укытучысы. 39 ел гомерен яшь буынны укыту, тәрбия эшенә бирә, шуның 32 елы - мәктәп белән идарә итү.

 Биография 

Васильев Анатолий Григорьевич 1957 елның 23 нче мартында Чуашстанның Канаш районы Яманово  авылында Анна һәм Григорий Васильевлар гаиләсендә 6 нчы бала булып дөньяга килә.

1964 елда ТАССРның Апас районы Иске Тәрбит урта мәктәбенә  укырга керә, 1974 елда аны "4"ле һәм "5"ле билгеләренә генә тәмамлый.

1974-1978 елларда Казан дәүләт педагогия институтының физика һәм математика факультетында белем ала. Институтта укыганда физика-математика факультеты профсоюз комитетының әгъзасы була.  Актив һәм тырыш студентны  институтның Комсомол комитеты каршындагы студентларның җәйге ялын һәм эшен оештыручы  итеп билгелиләр. Биредә ул тормыш мәктәбе үтә, аралашу, оештыру һәм идарә итү тәҗрибәсе туплый.

1978 елда,  институтны тәмамлагач,ТАССРның Апас районы Хуҗа Хәсән мәктәбенә математика укытучысы булып эшкә кайта.

1979 елда  ТАССРның Апас районы М. К. Кузьмин исемендәге  Иске Тәрбит мәктәбенә математика укытучысы итеп билгеләнә.

1981-1985  елларда математика фәнен укыта һәм укыту-тәрбия бирү эшләре буенча директор урынбасары вазифасын башкара.

1985-2017 елларда ТАССРның Апас районы (1991 елдан Татарстан республикасы Кайбыч районы)  М. К. Кузьмин исемендәге  Иске Тәрбит урта мәктәбенең директоры булып эшли.

Анатолий Григорьевич үзе эшләгән чорда бердәм-тату укытучылар коллективы туплый. 2002-2003 елларда аның җитәкчелегендә  яңа мәктәп төзелә. Мәктәпнең материаль-техник базасы баетыла, предмет кабинетлары заман таләпләренә яраклаштырып җиһазлана. Укучылар район-республика ярыш һәм конкурсларында, олимпиадаларында призлы урыннар яулыйлар.

2007 елда мәктәп “Миллионер мәктәп” гранты җиңүчесе  була.  Болар барысы да – җитәкченең тынгысыз хезмәт җимешләре.

Халык күңелендә Анатолий Григорьевич эзләнүчән, заман сулышын тоеп эшли торган җитәкче булып кала.

 Бүләкләре 
 1988 елдан РСФСР халык мәгарифе отличнигы.  
 2006 елны Татарстанның Атказанган укытучысы исеменә лаек була. 
 1999  елда «Ел җитәкчесе-1999»  конкурсы җиңүчесе.
 2011, 2014 елларда ТР Мәгариф һәм фән министрлыгының “Иң яхшы мәктәп директоры”, 2012 елда "Иң яхшы укытучы" гранты җиңүчесе.
 2023 ― ТР Мәгариф һәм фән министрлыгының Рәхмәт хаты, 2023 ел. Семьям педагогов из Старого Тябердина вручили Благодарственные письма Министерства образования и науки РТ. «Туганайлар», 24.07.2023

 Гаиләсе 
Тормыш иптәше - Васильева Римма Николаевна, М.К.Кузьмин исемендәге Иске Тәрбит урта мәктәбенең татар теле һәм әдәбияты укытучысы, кызлары Вероника - Казан дәүләт финанс-икътисад институтын тәмамлаган, уллары Владислав - КХТИ тәмамлаган; оныклары: Данил, Тимур, Денис, Игорь

 Искәрмәләр 

 Чыганак 
 Мәгълүмат Васильев Анатолий Григорьевичтан интервью алып тупланды.
 Иске Тәрбит урта мәктәбе музеенда "Күренекле шәхесләр" альбомы

 Сылтамалар 

 Моны да карагыз 

Төркем:Татарстанның атказанган укытучылары
Төркем:Укытучылар
Төркем:Шәхесләр:Кайбыч районы
Төркем:Казан дәүләт педагогия институтын тәмамлаучылар